यहाँ जो मैं कहना चाहता हूँ, वह यह है कि देश का नाम रोशन करने वाले खिलाड़ियों को सम्मानित करने के लिए एक अलग ही व्यवस्था होनी चाहिए- “लालफीताशाही” से अछूती! खिलाड़ी स्वदेश लौटा और दूसरे या तीसरे दिन उसे उसका सम्मान प्रदान कर दिया गया- कुछ ऐसी व्यवस्था होनी चाहिए। अभी आप देखते जाईये- विजय कुमार को सेना में कमीशन देने की अनुशंसा वाली फाईल कितने महीनों तक इधर-उधर भटकती है! साल-दो साल भी लग जाय, तो मुझे आश्चर्य नहीं होगा।